stanford-oval/wikipedia huggingface dataset:
ซูเปอร์แดนเซอร์ออนไลน์
โหมดการเล่นเกม > ไอเทม ชาลเลนจ์ (Item Challenge)

มาพร้อมกับเกมเวอร์ชัน 5.5 ในโหมดนี้ สามารถเล่นได้เมื่อมีผู้เล่นอย่างน้อย 2 คนขึ้นไป และต้องไม่ตั้งทีม การเล่นในโหมดนี้นั้น จะมีลูกศรที่มีลักษณะต่างจากลูกศรธรรมดาที่ใช้เล่น เลื่อนมาให้ผู้เล่นกดพร้อมกับลูกศรทั่วไประหว่างที่เต้น ไอเทมนี้สามารถรบกวนการเล่นของผู้เล่นอื่นได้ ซึ่งผู้เล่นต้องกดให้ได้ Perfect กับ Cool เท่านั้น หากกดได้ Bad กับ Miss จะไม่ได้รับไอเทม และเมื่อกดได้ไอเทมมาแล้ว จะไปอยู่ในช่องด้านข้างทั้งสาม ซึ่งไอเทมต่างๆ จะแบ่งออกเป็น 3 ประเภท ดังนี้
ไอเทม Shoot เป็นไอเทมประเภทอยู่ช่องบน เมื่อกดสเปซบาร์ จะทำการรบกวนผู้เล่นที่อยู่ลำดับหน้าเราถัดไป 1 คนในช่องแสดงคะแนนด้านขวาระหว่างเต้น
ไอเทม Defense เป็นไอเทมประเภทอยู่ช่องกลาง เมื่อกดสเปซบาร์ จะช่วยป้องกันตัวเอง ไม่ให้ถูกผู้เล่นอื่นรบกวนได้
ไอเทม Damage เป็นไอเทมประเภทอยู่ช่องล่าง จะทำการรบกวนผู้เล่นที่อยู่ลำดับหลังเราถัดไป 1 คนในช่องแสดงคะแนนด้านขวาระหว่างเต้น
โหมดการเล่นเกม > เอเนอจี แดนซ์ โหมด (Energy Dance Mode)

วิธีการเล่นโหมดนี้คล้ายกับเกมออดิชันออนไลน์ โดยจะแบ่งแยกย่อยออกเป็น 3 โหมด ดังนี้
โหมดการเล่นเกม > เอเนอจี แดนซ์ โหมด (Energy Dance Mode) > โฟร์คีย์ โหมด (4 Key Mode)

จะมีแถบชุดลูกศร (ประกอบด้วยลูกศรขึ้น ลง ซ้าย ขวา เรียงสลับหรือคละกัน) กับแถบลูกแก้วมาให้ โดยต้องกดตามชุดลูกศรนั้นให้หมดก่อนที่ลูกแก้วจะเคลื่อนไปสุดแถบ และเมื่อกดชุดลูกศรครบแล้ว ให้ผู้เล่นกด Space Bar ในขณะที่ลูกแก้วเคลื่อนผ่านจุดที่เรืองแสงสีขาวขึ้นมาในแถบที่ลูกแก้ววิ่ง
โหมดการเล่นเกม > เอเนอจี แดนซ์ โหมด (Energy Dance Mode) > เอทคีย์ โหมด (8 Key Mode)

วิธีการเล่นเหมือนกับ โฟร์คีย์ โหมด เพียงแต่เพิ่มลักษณะลูกศรให้ซับซ้อนขึ้น (เพิ่มลูกศรแบบ ซ้ายบน ซ้ายล่าง ขวาบน และขวาล่าง เข้าไปในแถบลูกศร)
โหมดการเล่นเกม > เอเนอจี แดนซ์ โหมด (Energy Dance Mode) > ฟรีสไตล์ โหมด (Free Style Mode)

วิธีการเล่นเหมือน 4 Key และ 8 Key เพียงแต่ เกมจะไม่กำหนดชุดลูกศรมาให้ ซึ่งผู้เล่นต้องทำการเริ่มกดชุดลูกศรเอง และเมื่อผู้เล่นเริ่มกดลูกศรตัวแรก จะปรากฏชุดลูกศรให้ผู้เล่นกดต่อไป โดยผู้เล่นจะต้องเปลี่ยนมากดชุดลูกศรตามกำหนดแล้ว (โดยให้ทันก่อนที่ลูกแก้วจะเคลื่อนที่ผ่านแถบเรืองแสง เช่นเดิม) แต่บางครั้งชุดลูกศรอาจเปลี่ยนแปลงได้ จากการที่ผู้เล่นกดลูกศรต่อไปโดยไม่สนใจชุดลูกศรที่มีมาให้ในตอนที่เริ่มกดตัวแรก โดยกดลูกศรเองไป 2-3 ตัว จะปรากฏชุดลูกศรใหม่ให้ หากผู้เล่นยังกดโดยไม่สนใจชุดลูกศรที่มีมาให้อีก ชุดลูกศรทั้งหมดที่กดมาจะหายไปหมด ซึ่งผู้เล่นต้องเริ่มกดใหม่
โหมดการเล่นเกม > แดซเซิล โหมด (Dazzle Mode)

วิธีการเล่นเหมือนเกม มูพอัพ โดยใช้คีย์ 7 ปุ่มในการเล่น ได้แก่ S D F J K L และ Space Bar โดยจะมีลูกศรเป็นรูปดาว อยู่ตามตำแหน่งต่างๆ ที่ตรงกับคีย์ S D F J K L  และเส้นสีแดงค่อยๆ เลื่อนขึ้นไปผ่านลูกศรรูปดาว ผู้เล่นต้องกดคีย์ให้ตรงตามตำแหน่งลูกศรรูปดาวที่เส้นสีแดงเคลื่อนที่ผ่าน และเหมือนเส้นเคลื่อนไปถึงตำแหน่งบนสุด (จะมีแถบสีฟ้าเรืองแสง) ผู้เล่นต้องกดปุ่ม Space Bar เมื่อเส้นสีแดงอยู่ตรงกึ่งกลางแถบสีฟ้าพอดี และเข้าสู่ชุดลูกศรดาวชุดต่อไป
ในเกมจะมีให้เลือกโหมดนี้สองแบบ คือ แบบง่ายและแบบยาก แบบยากจะต่างจากแบบง่าย ตรงในขณะที่เส้นเคลื่อนที่ผ่านดาว ผู้เล่นห้ามกดพลาดแม้แต่ดาวเดียว มิเช่นนั้นจะถือว่าการเล่นในช่วงนั้น (ตั้งแต่เส้นสีแดงเลื่อนจากด้านล่าง ขึ้นไปแถบสีฟ้าบนสุด) จะเป็นโมฆะ และจะไม่ได้คะแนน ซึ่งในแบบง่ายจะไม่มีการบังคับเช่นนี้
โหมดการเล่นเกม > ไทโกะ ดรัม โหมด (Taiko Drum Mode)

วิธีการเล่นเหมือนเกมอาเขต ไทโกะ โน ทาสึจิน โดยใช้ปุ่ม Shift ทั้งสองฝังของคีย์บอร์ด โดยจะมีแถบลูกศรในทางแนวนอน และมีรูปกลองอยู่ซ้ายสุด และจะมีลูกศรเลื่อนมาจากด้านขวาสุดมาที่รูปกลอง ซึ่งมีทั้งลูกศรซ้าย ขวา ลูกศรคู่ และแถบยาว โดยผู้เล่นต้องกดปุ่มให้ตรงกับในขณะที่ลูกศรเลื่อนมาอยู่บนกลองพอดี โดยลูกศรซ้ายจะใช้ Shift ซ้าย ลูกศรขวา จะใช้ Shift ขวา และลูกศรคู่ให้กด Shift ทั้งสองฝังพร้อมกัน ส่วนแถบยาวให้กด Shift สองฝั่งสลับกันแบบรัว
โหมดการเล่นเกม > เพ็ท แดนซ์ โหมด (Pet Dance Mode)

มาจากระบบสัตว์เลี้ยง ให้สัตว์เลี้ยงสามารถเก็บสะสมระดับ (Level) ของมันได้
โหมดการเล่นพิเศษ

เป็นโหมดที่ทางผู้ให้บริการจัดขึ้นมาเฉพาะวัน เวลาให้ผู้เล่นสามารถเข้าไปเล่นได้ แต่ผู้เล่นไม่สามารถสร้างห้องเล่นโหมดเหล่านี้ได้ และโหมดการเล่นพิเศษนี้จะมีรางวัลให้ผู้เข้าแข่งขันอยู่เสมอ
ตัวละคร > การแต่งตัวละครในเกม

ผู้เล่นสามารถแต่งตัวละครในเกมด้วยการซื้อไอเทมที่เป็นเสื้อผ้าในเกม หรือไอเทมเพิ่ม-ลดความอ้วนตัวละครได้ โดยสามารถเลือกซื้อไอเทมที่ใช้เงินในเกม (หน่วยเงิน G) หรือเลือกซื้อไอเทมโดยนำเงินจริงมาเปลี่ยนเป็นหน่วยเงินอีกชนิดหนึ่ง (หน่วยเงิน M) ซึ่งไอเทมที่ซื้อโดยหน่วยเงิน M จะมีมากกว่าในไอเทมที่ซื้อด้วยหน่วยเงิน G และมีประสิทธิภาพมากกว่าไอเทมที่ซื้อด้วยหน่วยเงิน G และยังมีไอเทมอีกชนิดหนึ่งที่ใช้หน่วยเงิน M สะสม (หน่วยเงิน Point โดย 1,000 M จะได้ 1 Point) ซื้อ ซึ่งเป็นไอเทมพิเศษต่าง ๆ ที่ต่างไปจากการซื้อด้วยหน่วยเงิน G หรือหน่วยเงิน M
ในเกมเวอร์ชัน 5.5 ผู้เล่นสามารถใช้ค่าหัวใจ (Charm) ที่เข้ามาใหม่ แลกซื้อเสื้อผ้าเฉพาะที่ทางผู้ให้บริการกำหนดมาให้ได้ โดยรูปหัวใจ 1 ดวงมีค่า 1,000 แต้ม และครึ่งดวงสำหรับ 500 แต้ม เมื่อแลกซื้อแล้ว รูปหัวใจจะหายไปตามจำนวนค่าหัวใจที่ใช้แลกไป เช่นเมื่อแลกซื้อเสื้อผ้า 4,000 แต้ม หัวใจจะหายไป 4 ดวงเป็นต้น
ตัวละคร > รูปร่างตัวละคร

ในเกมนี้จะมีระดับรูปร่างตัวละคร 5 ระดับ อ้างอิงจากแถบน้ำหนักในเกม ได้แก่
ซึ่งระบบของเกมจะทำการตรวจสอบวันต่อวัน หากผู้เล่นไม่ได้เล่นเกมเป็นระยะเวลานาน จะทำให้แถบน้ำหนักของผู้เล่นเพิ่มขึ้นเรื่อยๆ จนเมื่อถึงระดับหนึ่ง รูปร่างของตัวละครผู้เล่นก็จะเปลี่ยนไป โดยจะมีขนาดเพิ่มขึ้นเรื่อยๆ (เหมือนคนอ้วน) ซึ่งมีวิธีแก้โดยการเล่นเพลงให้มากๆ เข้าไว้ หรือการซื้อไอเทมเปลี่ยนขนาดรูปร่างให้ผอมลง แต่ผู้พัฒนาเกมก็ไม่ได้ออกมาประกาศให้ทราบโดยแน่ชัดว่าระบบเพิ่มความอ้วนของเกมนี้ทำงานอย่างไร
เคยมีผู้ทดลองเกี่ยวกับเรื่องระบบเพิ่มความอ้วนนี้และเผยแพร่ในเว็บบอร์ดของเกม โดยสรุปได้คร่าวๆ ว่า ตั้งแต่เริ่มเข้าเกมเป็นครั้งแรก เกมนั้นจะมีการเริ่มกำหนดน้ำหนักให้ผู้เล่นวันละประมาณ 6,500 กิโลแคลอรี (ในเกม) โดยผู้เล่นจะต้องเล่นเพลงให้ถึงเกณฑ์น้ำหนักให้ถึงกำหนดไว้ หากทำได้น้อยกว่าหรือไม่ถึงเกณฑ์น้ำหนัก แคลอรีส่วนเกินนี้จะถูกสะสมในวันต่อๆไป และหากเป็นเช่นนี้ต่อไป แคลอรีที่สะสมไว้ก็จะไปรวมกับของวันถัดไปเรื่อยๆ จนไปเพิ่มแถบน้ำหนักในเกม และเมื่อแถบน้ำหนักในเกมเพิ่มขึ้นเรื่อยๆ ก็จะทำให้ตัวละครอ้วนขึ้นในที่สุด ซึ่งมีวิธีแก้ไขโดยการเล่นเพลง ในโหมดผู้เล่นคนเดียว หรือ ผู้เล่นหลายคนก็ได้ ซึ่งระยะเวลาของเพลงมีผลต่อการลดของแคลอรี ยิ่งเพลงที่มีระยะเวลายาวมากก็จะลดแคลอรี่ในเกมได้มากเช่นกัน
ระบบการเพิ่มของแถบน้ำหนักตัวละครนี้ได้ถูกลบไปในเกมเวอร์ชัน 2.4 (ซีซัน 2)
ตัวละคร > สีผิวตัวละคร

สีผิวตัวละครในเกมจะมี 5 ระดับเช่นกัน ได้แก่
เมื่อผู้เล่นเริ่มต้นสร้างตัวละครใหม่นั้นจะสามารถกำหนดได้สามสี คือ ผิวสีขาว ผิวสีแทน และผิวสีคล้ำ โดยสีผิวจะไม่เปลี่ยนแปลงโดยระยะเวลาเหมือนรูปร่างของตัวละครด้านบน ซึ่งผู้เล่นสามารถเปลี่ยนสีผิวได้โดยซื้อไอเทมเปลี่ยนสีผิวเท่านั้น ซึ่งมีขายทั้งหน่วยเงิน G และหน่วยเงิน M โดยระยะเวลาที่เปลี่ยนสีผิวจะจำกัดอยู่ในระยะเวลาที่แน่นอน (หากใช้ไอเทมเปลี่ยนสีผิวไปตลอด และไม่มีการเปลี่ยนสีผิวถาวร) ไอเทมที่ซื้อโดยหน่วยเงิน M หรือการแลกจากเงินจริง จะคงสภาพสีผิวได้นานกว่าไอเทมที่ซื้อโดยหน่วยเงิน G
ระบบคู่รัก

อยู่ในเกมเวอร์ชัน 4.5 ซึ่งระบบนี้ได้เข้ามาเมื่อวันที่ 16 กุมภาพันธ์ พ.ศ. 2550
ระบบคู่รัก > การแต่งงาน

ตัวละครสามารถแต่งงานกันได้ ก็ต่อเมื่อตัวละครของผู้เล่นทั้งสองฝ่ายมีเลเวลมากกว่า 10 และมีค่าหัวใจ (Charm) ที่ได้รับจากการเต้นในโหมดคู่รัก มากกว่า 2 ดวงขึ้นไป และต้องมีไอเทมแหวนแต่งงานชนิดเดียวกัน (ซื้อได้ที่ Item Shop) อยู่ในช่องเก็บของของทั้งคู่ โดยจะต้องไปหาตัวละครที่ชื่อ Papa ซึ่งอยู่ในตึก Wedding ใน Community Street และฝ่ายหนึ่งจะต้องยื่นคำร้องไปให้อีกฝ่ายหนึ่ง พอยื่นคำร้องและรออีกฝ่ายตอบตกลง การแต่งงานจะถูกดำเนินการ ภายใน 7 วัน เมื่อแต่งงานได้สำเร็จแล้ว จะมีรูปคู่รักอีกคนของผู้เล่นแสดงท่าทางเป็นคู่รักอยู่ในช่องรายละเอียดตัวละคร (Profile) และมีเอฟเฟกต์รูปหัวใจอยู่หลังทั้งคู่ตามชนิดของแหวนที่ใช้แต่งงาน ผู้เล่นสามารถเปลี่ยนแหวนแต่งงานได้เช่นกัน โดยไปเลือกขอเปลี่ยนแหวนกับตัวละครชื่อ Papa และรอการยืนยันจากผู้เล่นอีกฝ่าย แต่ต้องเปลี่ยนแหวนให้เหมือนกันด้วย
ระบบคู่รัก > การหย่า

เมื่อใดก็ตามที่ผู้เล่นทั้ง 2 ฝ่ายยินยอมใช้ไอเทม “น้ำลืมความหลัง” (ซึ่งซื้อได้จาก Item Shop) การหย่าก็จะถูกดำเนินการใน 7 วัน แต่ในเวอร์ชัน 2.4 (ซีซั่น 2) ไม่จำเป็นต้องรอการยินยอมจากอีกฝ่าย เพียงแต่ฝ่ายใดฝ่ายหนึ่งมีไอเทมดังกล่าวก็สามารถหย่าได้ทันที
ระบบกลุ่ม

มาพร้อมกับเวอร์ชัน 4.8 โดยการเปิดให้ดาวน์โหลดทางเว็บไซต์ในวันที่ 31 กรกฎาคม พ.ศ. 2550 ซึ่งผู้เล่นสามารถสร้างกลุ่ม หรือเรียกอีกอย่างว่า กิลด์ (อังกฤษ: Guild) เป็นของตนเองได้ โดยผู้เริ่มต้นตั้งกิลด์ ต้องมีเลเวลมากกว่า 25 ขึ้นไป ซึ่งการตั้งกิลด์ในครั้งแรกนั้นจะไม่มีค่าใช้จ่ายใดๆ  แต่จะมีสมาชิกได้สูงสุด 20 คน ซึ่งผู้เล่นต้องเสียค่าใช้จ่ายในการขยายจำนวนสมาชิกกิลด์จากการซื้อไอเทมเป็นหน่วยเงิน M หรือใช้เงินจริงนั้นเอง และระบบกลุ่มได้เพิ่มโหมดการแข่งขันให้กับเกมเป็นโหมดย่อยอีกหนึ่งโหมด
ระบบกลุ่ม > คะแนนเกียรติยศ

ได้รับจากการแข่งขันในโหมดย่อย กิลคอมเพททิชัน (Guild Competition) โดยมีเงื่อนไขดังนี้
หากมีผู้เข้าแข่งขันสองกิลด์ กิลด์ที่ชนะจะได้รับแต้มคนละ 3 แต้ม ส่วนกิลด์ที่แพ้จะได้รับคนละ 1 แต้ม หากเสมอทั้งหมดจะได้รับคนละ 1 แต้ม
หากมีผู้เข้าแข่งขันสามกิลด์ กิลด์ที่ชนะจะได้รับแต้มคนละ 3 แต้ม กิลด์อันดับที่สองจะได้รับคนละ 2 แต้ม ส่วนกิลด์อันดับที่สามจะได้รับคนละ 1 แต้ม หากเสมอทั้งหมดจะได้รับคนละ 1 แต้ม
ดังนั้น หากมีผู้เข้าแข่งขัน 2 กิลด์ กิลด์ละ 2 คน เมื่อการแข่งขันจบลง กิลด์ที่ชนะนั้นจะได้รับคะแนนเกียรติยศ 6 แต้ม ส่วนกิลที่แพ้จะได้รับคะแนนเกียรติยศ 2 แต้ม ซึ่งคะแนนเกียรติยศของแต่ละกิลด์นั้นจะถูกจัดอันดับอยู่ที่เว็บไซต์ของเกมทุกเดือน หากกิลด์ใดที่มีคะแนนเกียรติยศติดอันดับ 15 อันดับแรกจะมีชื่อกิลด์แทนชื่อแชแนลเก่าที่ แอดวานซ์ แดนซ์ซิ่ง โซน 2
ระบบสัตว์เลี้ยง

มาพร้อมกับ เกมเวอร์ชัน 2.4 (ซีซั่น 2) ซึ่งผู้เล่นสามารถมีสัตว์เลี้ยงเป็นของตนเองได้ โดยสัตว์เลี้ยงจะมีค่าประสบการณ์และระดับ (Level) เหมือนผู้เล่น สามารถเพิ่มได้โดยการเต้นพร้อมสัตว์เลี้ยงของผู้เล่นตัวอื่นๆ และผู้เล่นต้องหมั่นให้อาหารมัน ซึ่งอาหารที่ได้จากการเล่นเกมส์และจากการซื้อ ซึ่งจะช่วยเพิ่มระดับความอิ่มของสัตว์เลี้ยง
ระบบหีบสมบัติ

มาพร้อมกับ เกมเวอร์ชัน 2.4 (ซีซั่น 2) โดยเป็นวิธีการเสี่ยงโชคเพื่อให้ได้รับของรางวัลอย่างหนึ่ง วิธีที่จะได้กล่องสมบัตินั้น ผู้เล่นไม่จำเป็นต้องเสียเงินมาซื้อ แต่จะได้รับโดยการสุ่มระหว่างที่เล่นเกม ซึ่งผู้เล่นจะได้รับจากการกดตัวโน้ตที่เป็นรูปกล่องสมบัติ (จะสุ่มมาให้ 1 ตัวต่อเพลง) และเกมจะแจ้งให้ทราบว่าผู้เล่นได้รับหลังจากเล่นจบเพลงนั้นๆ โดยมีข้อแม้ว่าจะต้องมีจำนวนผู้เล่น 2 คนขึ้นไปต่อ 1 ห้อง โดยกล่องสมบัติแบ่งเป็น 2 ชนิด คือกล่องสมบัติไม้ และกล่องสมบัติทอง
วิธีการเปิดกล่องสมบัติ ผู้เล่นต้องไปซื้อกุญแจจาก Item Shop ให้ตรงกับชนิดของกล่องสมบัติที่ได้รับ โดยเมื่อเปิดแล้ว ของรางวัลที่ได้รับจะเป็นแบบสุ่ม
ซูเปอร์แดนเซอร์ออนไลน์ในเวอร์ชันต่างๆ

| เวอร์ชัน | ชื่ออย่างเป็นทางการ | ภาษา | ประเทศ | ผู้จัดจำหน่าย | การลงทะเบียน | การให้บริการ |
| --- | --- | --- | --- | --- | --- | --- |
| Season 3.5 จีน | 《超级舞者》Season3 | ภาษาจีน |  จีน | Nineyou Information Technology Company Inc. | ไม่ต้องใช้เลขที่บัตรประจำตัวประชาชนในการลงทะเบียน แต่ต้องสมัคร 9you Passport ก่อน | เปิดให้บริการ |
| Season 1 (5.5) อเมริกา | Dance Online | ภาษาอังกฤษ |  สหรัฐอเมริกา | Acclaim Games Inc. | ไม่ต้องใช้เลขที่บัตรประจำตัวประชาชนในการลงทะเบียน แต่ต้องสมัคร Acclaim Passport ก่อน | เปิดให้บริการ |
| Season 2 (2.4) เอเชียตะวันออกเฉียงใต้ | Super Dancer Online - Xtreme | ภาษาอังกฤษ อักษรจีนตัวย่อ |  สิงคโปร์,  มาเลเซีย | CiB Net Station Sdn Bhd. | ไม่ต้องใช้เลขที่บัตรประจำตัวประชาชนในการลงทะเบียน แต่ต้องสมัคร CIBMall Passport ก่อน | เปิดให้บริการ |
| Season 2 (2.5) ไทย | Super Dancer Online | ภาษาไทย |  ไทย | Winner Online Co.,Ltd. | ใช้เลขที่บัตรประจำตัวประชาชนในการลงทะเบียน | ปิดให้บริการ ณ. วันที่  9 มกราคม พ.ศ. 2555 |
| Season 2 (2.4) เวียดนาม | Sành Điệu Online | ภาษาเวียดนาม |  เวียดนาม | Netgame Lifestyle Services JSC. | ไม่ต้องใช้เลขที่บัตรประจำตัวประชาชนในการลงทะเบียน แต่ต้องสมัคร Live Passport ก่อน | เปิดให้บริการ |
| Season 3.3 ไต้หวัน | 《熱舞online》跳到High! | อักษรจีนตัวเต็ม |  ไต้หวัน | Taiwan Index Corporation Ltd. | ไม่ต้องใช้เลขที่บัตรประจำตัวประชาชนในการลงทะเบียน แต่ต้องสมัคร Gash Member ก่อน | เปิดให้บริการ |
| Season 2 (2.3) ฮ่องกง | 熱舞Online | อักษรจีนตัวเต็ม |  ฮ่องกง | Gamania Digital Entertainment Co.,Ltd.   Nineyou Information Technology Company Inc. | ไม่ต้องใช้เลขที่บัตรประจำตัวประชาชนในการลงทะเบียน แต่ต้องสมัคร Gash Member ก่อน | ปิดให้บริการ ณ. วันที่ 31 ตุลาคม พ.ศ. 2552 |
| Season 1 (2.3) อินเดีย | danceMELA | - |  อินเดีย | Kreeda Games India Pvt Ltd. | - | - |
ข้อมูลเพิ่มเติม

เว็บไซต์เกมของไทย เก็บถาวร 2008-09-29 ที่ เวย์แบ็กแมชชีน
เว็บไซต์เกมของจีน
เว็บไซต์เกมของ USA เก็บถาวร 2017-12-06 ที่ เวย์แบ็กแมชชีน
เว็บไซต์เกมของเวียดนาม เก็บถาวร 2009-12-14 ที่ เวย์แบ็กแมชชีน
เว็บไซต์เกมของมาเลเชีย เก็บถาวร 2008-08-20 ที่ เวย์แบ็กแมชชีน
เว็บไซต์เกมของไต้หวัน เก็บถาวร 2008-09-25 ที่ เวย์แบ็กแมชชีน
เว็บไซต์เกมของฮ่องกง Gamania เก็บถาวร 2008-08-21 ที่ เวย์แบ็กแมชชีน
เว็บไซต์เกมของจีน 9you
เว็บไซต์เกมของฮ่องกง 9you เก็บถาวร 2008-09-27 ที่ เวย์แบ็กแมชชีน
| ด ค กเกม ในเครือ วินเนอร์ ออนไลน์ |
| --- | --- | --- |
| พ.ศ. 2547 | Risk Your Life |  |
| พ.ศ. 2549 | Super Dancer Online |  |
| พ.ศ. 2550 | Pirate King Online • Secret Online • Water Margin Online • Street Soccer Online • Crazy Shooter Online • Crazy Kart |  |
| พ.ศ. 2551 | Air Combat Extreme Online • Zero Online |  |
| พ.ศ. 2552 | XShot  • ซีลออนไลน์ พสัส • Rising Force Online • Level X Online |  |
| พ.ศ. 2553 | Level X Online • Another Day Online • War Raider Online • Dragon 9 • Grand Fantasia • Xdition • Tartaros Online |  |
| พ.ศ. 2554 | ION Online •  LaTale Online • Kitsune Online • Loco Online • Gem Fighter Online • Last Online |  |
รังเกียจกันไหม

| "รังเกียจกันไหม (Do You Mind?)" |
| --- | --- |

เพลงโดยUrboyTJ
วางจำหน่าย: 19 สิงหาคม พ.ศ. 2560
บันทึกเสียง: พ.ศ. 2560
แนวเพลง: อาร์แอนด์บี,โซล ,ฮิปฮอป
ความยาว: 3:28
ผู้ประพันธ์เพลง: UrboyTJ,                     อัจฉริยา ดุลยไพบูลย์
โปรดิวเซอร์: UrboyTJ

มิวสิกวิดีโอ
"รังเกียจกันไหม (Do You Mind?)" ที่ยูทูบ
 
"รังเกียจกันไหม (Do You Mind?)" เป็นซิงเกิลที่ 12 ในปี พ.ศ. 2560 ของนักร้องจิรายุทธ ผโลประการ หรือที่รู้จักกันดีในนามของ UrboyTJ ประพันธ์เนื้อร้องโดย UrboyTJ ,แต่งทำนองโดย Amp และเรียบเรียงโดย UrboyTJ ออกจำหน่ายในวันที่ 19 สิงหาคม พ.ศ. 2560
เป็นเรื่องของความรักที่เกิดขึ้นครับ พอเรารักใครสักคน เราจะกลับมามองตัวเองว่าเราเหมาะสมกับเค้าไหม เค้าจะรังเกียจเราไหม เค้าจะสนใจเราไหม ถ้าเราถามเค้าไปคำตอบจะเป็นยังไง
ในส่วนของดนตรี TJ (ทีเจ) เป็นแนวดนตรี POP (ป๊อบ) จะมีเสียงกีต้าร์ที่ผสมความเป็น Country (คันทรี่) บวกกับ ท่อนแรปที่ยังคงมีให้ได้ยินอยู่และได้รุ่นพี่อย่าง โฟร์ วง 25hours และ ชล วง Owlet Lounge มาร่วมงานเบื้องหลังช่วยบันทึกเสียงกีต้าร์ให้ด้วย ส่วน Music Video ยังคงเน้นความเศร้าของเพลง ด้วยภาพโทนสีขาว-ดำ ทำให้รู้สึกหม่นไปกับความรู้สึกของคำว่า “รังเกียจกันไหม” อีกด้วย
ผู้มีส่วนร่วมทำเพลง

โปรดิวเซอร์โดย UrboyTJ
เนื้อร้องและทำนองโดย UrboyTJ & Amp
เรียบเรียงโดย UrboyTJ
กีต้าร์ไฟฟ้าโดย Four 25 Hours
กีต้าร์คลาสติกโดย Chonlatas Chansiri
คอรัสโดย Amp
ออกแบบสตริงโดย Afu Demolab
มิกซ์โดย Montonn Jira ที่ Samutprakarn Sound
มาสเตอร์โดย Joe La Porta ที่t Sterling Sound, NYC
การตอบรับ

เพลง "รังเกียจกันไหม (Do You Mind?)" ติดอันดับสูงสุดที่ 1 จากการจัดอันดับของ Joox ในชาร์ต Joox Top 100 Chart ประจำวันที่ 18 กันยายน พ.ศ. 2560
การตอบรับ > ชาร์ต

| ชาร์ต (พ> ศ. 2560) | อันดับสูงสุด |
| --- | --- |
YouTube Trending Video : 1
ไอทูนส์สโตร์ไทยแลนด์ ท็อปชาร์ต : 2
Joox Top 100 Chart: 1
อีเอฟเอ็ม ชาร์ต 94 ท็อป แอร์เพลย์: 58
ฟุตบอลโลก 2018 รอบคัดเลือก โซนอเมริกาเหนือ – รอบแรก

รอบแรก ของฟุตบอลโลก 2018 รอบคัดเลือก โซนอเมริกาเหนือ (คอนคาแคฟ) แข่งขันระหว่างวันที่ 22-31 มีนาคม พ.ศ. 2558
รูปแบบการแข่งขัน

รอบแรกมีทั้งหมด 14 ทีม (อันดับที่ 22–35 ของทวีป) แข่งแบบแพ้คัดออก เหย้า-เยือน ทีมชนะ 7 ทีมจะผ่านเข้าสู่รอบที่ 2
การจัดอันดับ

จับสลากประกบคู่แข่งขันในวันที่ 15 มกราคม พ.ศ. 2558 เวลา 19:40 น. (UTC−5) ณ โรงเรียนดับเบิลยู หาดไมแอมี รัฐฟลอริดา สหรัฐอเมริกา
การจัดอันดับทีม อยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ) ทีมทั้งหมด 14 ทีม แบ่งออกเป็น 2 โถ ดังนี้
โถ 1 ประกอบด้วยทีมที่ 1–7 (หรือทีมอันดับที่ 22–28 ของทวีป)
โถ 2 ประกอบด้วยทีมที่ 8–14 (หรือทีมอันดับที่ 29–35 ของทวีป)
หมายเหตุ: ตัวหนา หมายถึง ทีมชนะที่ผ่านเข้าสู่รอบที่ 2
| โถ 1 | โถ 2 |
| --- | --- |
  เซนต์คิตส์และเนวิส (159)   เบลีซ (162)   มอนต์เซอร์รัต (165)   ดอมินีกา (168)   บาร์เบโดส (169)   เบอร์มิวดา (173)   นิการากัว (175):    หมู่เกาะเติกส์และเคคอส (181)   กูราเซา (182)   หมู่เกาะเวอร์จินของสหรัฐ (191)   บาฮามาส (193)   หมู่เกาะเคย์แมน (197)   หมู่เกาะบริติชเวอร์จิน (201)   แองกวิลลา (207)
อันดับผู้ทำประตู

มี 51 ประตูเกิดขึ้นใน 14 นัด เฉลี่ยนัดละ 3.64 ประตู
Nahki Wells
Harry Panayiotou
Justin Donawa
Juan Barrera
Luis Fernando Copete
Raúl Leguías
Joash Leader
Orlando Mitchum
Widlin Calixte
Jabarry Chandler
Jamal Chandler
Mario Harte
Raheim Sargeant
Elroy Kuylen
Tyrell Burgess
Dante Leverock
Zeiko Lewis
Edward Moss
Jordan Johnson
Mark Ebanks
Darryl Lachman
Papito Merencia
Charlton Vicento
Felitciano Zschusschen
Glensworth Elizee
Mitchell Joseph
Randolph Peltier
Lyle Taylor
Jamal Willer
Bradley Woods-Garness
Luis Galeano
Norfran Lazo
Tishan Hanley
Atiba Harris
Thrizen Leader
Errol O'Loughlin
Ryan Robbins
Billy Forbes
Jamie Browne
Thrizen Leader (ทำในนัดที่เจอ  หมู่เกาะเติกส์และเคคอส)
แหล่งข้อมูลอื่น

ฟีฟ่าเวิลด์คัพ
Qualifiers – North, Central America and Caribbean: Round 1 เก็บถาวร 2019-01-25 ที่ เวย์แบ็กแมชชีน, FIFA.com
World Cup Qualifying – Men เก็บถาวร 2017-03-22 ที่ เวย์แบ็กแมชชีน, CONCACAF.com
| ด ค กฟุตบอลโลก 2018 รอบคัดเลือก |
| --- | --- | --- |
| เอเอฟซี |  รอบแรก  รอบที่ 2  รอบที่ 3  รอบที่ 4  |  |
| ซีเอเอฟ |  รอบแรก  รอบที่ 2  รอบที่ 3  |  |
| คอนคาแคฟ |  รอบแรก  รอบที่ 2  รอบที่ 3  รอบที่ 4  รอบที่ 5  |  |
| คอนเมบอล |  พบกันหมด  |  |
| โอเอฟซี |  รอบแรก  รอบที่ 2  รอบที่ 3  |  |
| ยูฟ่า |  รอบแรก กลุ่ม เอ  กลุ่ม บี  กลุ่ม ซี  กลุ่ม ดี  กลุ่ม อี  กลุ่ม เอฟ  กลุ่ม จี  กลุ่ม เอช  กลุ่ม ไอ  รอบที่ 2 (เพลย์ออฟ)  |  |
| เพลย์ออฟ |  คอนคาแคฟ พบ เอเอฟซี  โอเอฟซี พบ คอนเมบอล  |  |
ยากูซ่า

| --- | --- |
คำว่า "ยากูซ่า" แบบคาตากานะ
ก่อตั้งขึ้นเมื่อ: ศตวรรษที่ 17 (สันนิษฐานว่ามาจาก คาบูกิโมโนะ)
อาณาเขต: ประเทศญี่ปุ่นเป็นหลัก โดยมีบางส่วนในเกาหลีใต้และสหรัฐอเมริกาตะวันตก, โดยเฉพาะคันโต/โตเกียว, เกียวโต, ชูบุ, ฮาวาย, แคลิฟอร์เนียและสหรัฐอเมริกาตะวันตกเฉียงใต้
เชื้อชาติ: ส่วนใหญ่เป็นชาวญี่ปุ่น ส่วนน้อยเป็นชาวเกาหลีและชาวอเมริกัน (ชาวญี่ปุ่นอเมริกัน)
สมาชิก: 25,900 คน
กิจกรรมทางอาญา: หลากหลายรูปแบบ รวมถึงธุรกิจที่ผิดกฎหมาย กิจกรรมทางอาญาและไม่ใช่ทางอาญา
สมาชิกที่โดดเด่น: กลุ่มขนาดใหญ่: ยามางูจิ-กูมิ  ซูมิโยชิ-ไก  อินางาวะ-ไก 
ยากูซ่า (ญี่ปุ่น: ヤクザ; โรมาจิ: yakuza; ทับศัพท์: ยากูซะ) หรือที่รู้จักกันในชื่อว่า โกกูโด (ญี่ปุ่น: 極道; โรมาจิ: gokudō; เส้นทางสุดขั้ว) เป็นสมาชิกของกลุ่มองค์กรอาชญากรรมข้ามชาติ ที่มีต้นกำเนิดจากในประเทศญี่ปุ่น ตำรวจญี่ปุ่นและสื่อตามคำเรียกร้องของตำรวจ เรียกพวกเขาว่า โบเรียวกูดัง (ญี่ปุ่น: 暴力団; โรมาจิ: bōryokudan; กลุ่มหัวรุนแรง) ขณะที่ ยากูซ่า ก็เรียกตัวเองว่า นิงเกียวดันไต (ญี่ปุ่น: 任侠団体/仁侠団体; โรมาจิ: ninkyō dantai; องค์กรที่กล้าหาญ) ยากูซ่า ขึ้นชื่อในเรื่องจรรยาบรรณที่เคร่งครัด การจัดระเบียบศักดินาของพวกเขาและพิธีกรรมที่ไม่ธรรมดาหลายอย่าง เช่น ยูบิตสึเมะ หรือการตัดนิ้วก้อยซ้าย สมาชิกมักถูกอธิบายว่าเป็นผู้ชายสวม "ชุดสูทที่ดูดี" โดยมีร่างกายที่เต็มไปด้วยรอยสักและมีผมสลวย กลุ่มนี้ยังคงถูกมองว่าเป็นหนึ่งใน "องค์กรอาชญากรรมที่ซับซ้อนและร่ำรวยที่สุด"
ยากูซ่า ยังคงปรากฏอยู่ในสื่อญี่ปุ่นอย่างกว้างขวางและดำเนินการในระดับสากล ณ จุดสูงสุดของพวกเขาในช่วงต้นทศวรรษ 1960 ตำรวจคาดว่า ยากูซ่า มีสมาชิกมากกว่า 200,000 คน อย่างไรก็ตาม จำนวนสมาชิกลดลงอย่างมาก เนื่องมาจากโอกาสทางการตลาดที่เปลี่ยนแปลงไป และการพัฒนาทางกฎหมายและสังคมหลายประการในญี่ปุ่น ซึ่งไม่สนับสนุนการเติบโตของสมาชิกภาพ ยากูซ่า ยากูซ่า ยังคงดำเนินกิจกรรมทางอาญาอยู่เป็นประจำ และประชาชนชาวญี่ปุ่นจำนวนมากยังคงหวาดกลัวต่อภัยคุกคามที่บุคคลเหล่านี้ก่อขึ้นต่อความปลอดภัยของพวกเขา อย่างไรก็ตาม ยังไม่มีข้อห้ามที่เข้มงวดเกี่ยวกับการเป็นสมาชิก ยากูซ่า ในญี่ปุ่นปัจจุบัน แม้ว่ารัฐบาลญี่ปุ่นได้ออกกฎหมายจำนวนมากโดยมุ่งเป้าไปที่การขัดขวางรายได้และเพิ่มความรับผิดสำหรับกิจกรรมทางอาญา
ศัพทมูลวิทยา

คำว่า ยากูซ่า มีต้นกำเนิดมาจากเกมไพ่ญี่ปุ่นแบบดั้งเดิมชื่อว่า โออิโจกาบุ เป้าหมายของเกมคือการจั่วไพ่สามใบรวมกันได้ 9 แต้ม หากผลรวมของไพ่เกิน 10 แต้ม ก็จะใช้หลักที่สองเป็นแต้มแทนและหากผลรวมเป็น 10 เท่ากัน แต้มก็จะเป็น 0 หากไพ่สามใบที่จั่วเป็น 8-9-3 (ภาษาญี่ปุ่นออกเสียงว่า ยะ-คุ-ซะ) ทำให้ผลรวมเป็น 20 ดังนั้นแต้มจึงเป็น 0 การจั่วไพ่ได้เลขดังกล่าวจึงถือว่าเป็นการจั่วไพ่ที่แย่ที่สุด ในภาษาญี่ปุ่น คำว่า ยากูซ่า มักเขียนด้วยตัวอักษรคาตากานะ (ヤクザ)
ต้นกำเนิด

แม้จะไม่แน่ใจเกี่ยวกับที่มาเดียวขององค์กร ยากูซ่า ก็ตาม ยากูซ่า ในยุคสมัยใหม่นั้นมาจากการจำแนกทางสังคมสองประเภทที่เกิดขึ้นในช่วงกลางยุคเอโดะ (ค.ศ. 1603–1868) ได้แก่ เทกิยะ หมายถึง ผู้ที่เร่ขายของผิดกฎหมาย, ของโจรหรือของคุณภาพต่ำเป็นหลัก และ บากูโตะ หมายถึง ผู้ที่เกี่ยวข้องหรือมีส่วนร่วมในการพนัน
เทกิยะ (หาบเร่) เป็นหนึ่งในกลุ่มสังคมที่ต่ำที่สุดในยุคเอโดะ เมื่อพวกเขาเริ่มก่อตั้งองค์กรของตนเอง พวกเขาเข้ามาทำหน้าที่บริหารบางอย่างที่เกี่ยวข้องกับการค้า เช่น การจัดสรรแผงลอยและการคุ้มครองกิจกรรมทางการค้าของตน ในเทศกาลชินโต หาบเร่เหล่านี้เปิดแผงขายของและสมาชิกบางคนได้รับการว่าจ้างให้ทำหน้าที่เป็นความปลอดภัย หาบเร่แต่ละคนจ่ายค่าเช่าเพื่อแลกกับพื้นที่แผงลอยและการคุ้มครองระหว่างงานเทศกาล
เทกิยะ เป็นกลุ่มที่มีโครงสร้างสูงและมีลำดับชั้น โดยมี โอยาบุง (หัวหน้า) อยู่ลำดับชั้นสูงสุด และ โคบุง (สมาชิกแก๊ง) อยู่ลำดับชั้นต่ำสุด ลำดับชั้นนี้คล้ายกับโครงสร้างที่คล้ายกับตระกูล ในวัฒนธรรมญี่ปุ่นดั้งเดิม โอยาบุง มักถูกมองว่าเป็นพ่อเลี้ยงและ โคบุง เป็นลูกเลี้ยง ในยุคเอโดะ รัฐบาลได้รับรอง เทกิยะ อย่างเป็นทางการ ในเวลานั้น ภายในเทกิยะ "โอยาบุง" ได้รับแต่งตั้งให้เป็นหัวหน้างานและได้รับสถานะใกล้เคียงกับ ซามูไร ซึ่งหมายความว่าพวกเขาได้รับอนุญาตให้มีศักดิ์ศรีของนามสกุลและดาบสองเล่ม
บากูโตะ (นักพนัน) มีสถานะทางสังคมที่ต่ำกว่าผู้ค้ามาก เพราะการพนันเป็นสิ่งผิดกฎหมาย บ่อนการพนันเล็ก ๆ หลายแห่งถูกสร้างขึ้นในวัดร้างหรือศาลเจ้าที่ถูกทิ้งร้างตามชายขอบเมืองและหมู่บ้านต่าง ๆ ทั่วประเทศญี่ปุ่น บ่อนการพนันเหล่านี้ส่วนใหญ่ทำธุรกิจเกี่ยวกับการปล่อยสินเชื่อให้กับลูกค้า และพวกเขามักจะดูแลเจ้าหน้าที่รักษาความปลอดภัยของตนเอง สังคมโดยรวมมองบ่อนการพนันเหล่านี้และเหล่า บากูโตะ ด้วยความรังเกียจ ภาพที่ไม่พึงประสงค์ของยากูซ่าส่วนใหญ่มีต้นกำเนิดมาจาก บากูโตะ ซึ่งรวมถึงชื่อ ยากูซ่า ด้วย
เนื่องจากสถานการณ์ทางเศรษฐกิจในช่วงกลางยุคเอโดะและชนชั้นพ่อค้ามีอิทธิพลเหนือกว่า กลุ่มยากูซ่าที่กำลังพัฒนาจึงประกอบด้วยกลุ่มคนแปลกแยกและอันธพาลที่เข้าร่วมหรือตั้งกลุ่มยากูซ่าเพื่อรีดไถลูกค้าในตลาดท้องถิ่นโดยการขายสินค้าปลอมหรือสินค้าราคาถูก
ชิมิซุ จิโรโจ (ค.ศ. 1820–1893) เป็นยากูซ่าและวีรบุรุษพื้นบ้านที่มีชื่อเสียงที่สุดของญี่ปุ่น ชื่อจริงของเขาคือ โชโกโระ ยามาโมโตะ ชีวิตและการหาประโยชน์ของเขาปรากฏอยู่ในภาพยนตร์สิบหกเรื่องระหว่างค.ศ. 1911 ถึง 1940
รากเหง้าของยากูซ่าที่ยังคงมีอยู่ในปัจจุบันอยู่ในพิธีบวงสรวง ซึ่งรวมพิธีกรรมของเทกิยะหรือบากูโตะ แม้ว่ายากูซ่าสมัยใหม่จะมีความหลากหลาย แต่แก๊งบางกลุ่มยังคงระบุได้ว่าเป็นกลุ่มใดกลุ่มหนึ่ง ตัวอย่างเช่น แก๊งที่มีแหล่งรายได้หลักเป็นการพนันที่ผิดกฎหมาย อาจเรียกตนเองว่า บากูโตะ เป็นต้น
ต้นกำเนิด > คีวชู

เกาะคีวชูเป็นแหล่งที่ใหญ่ที่สุดของสมาชิก "ยากูซ่า" มาอย่างยาวนาน รวมทั้งหัวหน้าที่มีชื่อเสียงมากมายในยามางูจิ-กูมิ อิโซกิจิ โยชิดะ (ค.ศ. 1867–1936) มาจากย่านคิตะกีวชู ถือเป็นยากูซ่าสมัยใหม่คนแรกที่มีชื่อเสียง ชิโนบุ สึกาซะและคูนิโอะ อิโนอูเอะ หัวหน้าของสองตระกูลที่ทรงพลังที่สุดในยามางูจิ-กูมิ มีต้นกำเนิดมาจากคีวชู ฟูกูโอกะ ซึ่งอยู่ตอนเหนือสุดของเกาะ มีองค์กรยากูซ่าจำนวนมากที่สุดในบรรดาจังหวัดทั้งหมด
การแต่งตัว

การแต่งตัวของสมาชิกยากูซ่าจากอดีตที่ผ่านมาจะเน้นการแต่งตัวและการทำผมไม่เหมือนใคร โดยจะสวมแว่นดำ สูทสีดำ เนคไทสีฉูดฉาด หากเป็นผู้นำจะแต่งตัวด้วยเครื่องประดับระยิบระยับราคาแพง และจะใช้นิยมใช้รถยุโรป ต่างจากชาวญี่ปุ่นทั่วไปที่มักจะใช้รถยนต์ที่ผลิตในประเทศตัวเองมากกว่า
แต่ช่วงหลังทางการญี่ปุ่นเริ่มปราบปรามเด็ดขาด การแต่งตัวและการใช้รถจึงเปลี่ยนมาเป็นแบบคนปกติทั่วไปมากขึ้น